ระเบียบสำนักงานการปฏิรูปที่ดินเพื่อเกษตรกรรมระเบียบสำนักงานการปฏิรูปที่ดินเพื่อเกษตรกรรมว่าด้วยข้อมูลข่าวสารของราชการพ.ศ. ๒๕๕๗[๑] โดยที่พระราชบัญญัติข้อมูลข่าวสารของราชการ พ.ศ. ๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑กำหนดให้หน่วยงานของรัฐจะกำหนดระเบียบปฏิบัติในการให้ประชาชนเข้าตรวจดูข้อมูลข่าวสารเพื่อรักษาความเป็นระเบียบเรียบร้อยหรือความปลอดภัยก็ได้ โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยดังนั้น เพื่อให้การบริหารการจัดระบบ การขอ การอนุญาตและการบริการข้อมูลข่าวสารของราชการที่อยู่ในความครอบครองหรือควบคุมดูแลของสำนักงานการปฏิรูปที่ดินเพื่อเกษตรกรรมเป็นไปด้วยความเรียบร้อยและมีประสิทธิภาพอาศัยอำนาจตามมาตรา ๗ มาตรา ๙ และมาตรา ๑๖แห่งพระราชบัญญัติข้อมูลข่าวสารของราชการ พ.ศ. ๒๕๔๐สำนักงานการปฏิรูปที่ดินเพื่อเกษตรกรรม จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานการปฏิรูปที่ดินเพื่อเกษตรกรรมว่าด้วยข้อมูลข่าวสารของราชการพ.ศ. ๒๕๕๗ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ระเบียบนี้ให้ใช้บังคับแก่ข้าราชการลูกจ้างประจำ พนักงานราชการ ลูกจ้างชั่วคราวและผู้มาช่วยปฏิบัติราชการของสำนักงานการปฏิรูปที่ดินเพื่อเกษตรกรรมข้อ ๔ ในระเบียบนี้ส.ป.ก. หมายความว่า สำนักงานการปฏิรูปที่ดินเพื่อเกษตรกรรมข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูล หรือสิ่งใด ๆไม่ว่าการสื่อความหมายนั้น จะทำโดยสภาพของสิ่งนั้นเองหรือโดยผ่านวิธีการใด ๆและไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพ หรือเสียง การบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏได้ข้อมูลข่าวสารลับ หมายความว่าข้อมูลข่าวสารตามคำนิยามที่กำหนดไว้ในระเบียบว่าด้วยการรักษาความลับของทางราชการพ.ศ. ๒๕๔๔ข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองหรือควบคุมดูแลของสำนักงานการปฏิรูปที่ดินเพื่อเกษตรกรรมและหน่วยงานในสังกัด ตามกฎหมายว่าด้วยข้อมูลข่าวสารของราชการหน่วยงานในสังกัด หมายความว่าหน่วยงานที่อยู่ภายใต้บังคับบัญชาของสำนักงานการปฏิรูปที่ดินเพื่อเกษตรกรรมหัวหน้าหน่วยงานในสังกัด หมายความว่าผู้อำนวยการสำนัก ผู้อำนวยการกอง ผู้อำนวยการศูนย์ ผู้อำนวยการกลุ่มตรวจสอบภายในผู้อำนวยการกลุ่มพัฒนาระบบบริหาร และปฏิรูปที่ดินจังหวัด ในสังกัดสำนักงานการปฏิรูปที่ดินเพื่อเกษตรกรรมหน่วยงานที่ให้บริการข้อมูลข่าวสารของราชการ หมายความว่า ศูนย์ข้อมูลข่าวสารของราชการของสำนักงานการปฏิรูปที่ดินเพื่อเกษตรกรรมคณะกรรมการ หมายความว่าคณะกรรมการข้อมูลข่าวสารของราชการของสำนักงานการปฏิรูปที่ดินเพื่อเกษตรกรรมแบบคำขอ หมายความว่า แบบคำขอข้อมูลข่าวสารของราชการตามระเบียบนี้เลขาธิการ หมายความว่าเลขาธิการสำนักงานการปฏิรูปที่ดินเพื่อเกษตรกรรมข้อ ๕ ให้เลขาธิการรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้เลขาธิการเป็นผู้วินิจฉัยชี้ขาดคำวินิจฉัยนั้นให้เป็นที่สุดหมวด ๑คณะกรรมการข้อมูลข่าวสารของราชการของสำนักงานการปฏิรูปที่ดินเพื่อเกษตรกรรม ข้อ ๖ ให้มีคณะกรรมการคณะหนึ่ง เรียกว่า คณะกรรมการข้อมูลข่าวสารของราชการของสำนักงานการปฏิรูปที่ดินเพื่อเกษตรกรรม ประกอบด้วย รองเลขาธิการสำนักงานการปฏิรูปที่ดินเพื่อเกษตรกรรมที่เลขาธิการมอบหมายให้กำกับดูแลสำนักบริหารกลาง เป็นประธานกรรมการ ผู้อำนวยการสำนักกอง ศูนย์ ผู้อำนวยการกลุ่มตรวจสอบภายใน ผู้อำนวยการกลุ่มพัฒนาระบบบริหารและผู้เชี่ยวชาญด้านกฎหมายปฏิรูปที่ดินเป็นกรรมการ ให้ผู้อำนวยการสำนักบริหารกลางเป็นกรรมการ และเลขานุการ ผู้อำนวยการกลุ่มพัฒนาระบบงานคลังและผู้อำนวยการกลุ่มประชาสัมพันธ์และเผยแพร่ เป็นกรรมการและผู้ช่วยเลขานุการข้อ ๗ คณะกรรมการมีอำนาจหน้าที่ ดังต่อไปนี้(๑) กำหนดนโยบาย หลักเกณฑ์แนวทางและวิธีปฏิบัติเกี่ยวกับข้อมูลข่าวสารของราชการเพื่อให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐และระเบียบว่าด้วยการรักษาความลับของทางราชการ พ.ศ. ๒๕๔๔ในส่วนที่เกี่ยวข้องกับสำนักงานการปฏิรูปที่ดินเพื่อเกษตรกรรม(๒) กำกับ ติดตาม และตรวจสอบการดำเนินการของหน่วยงานในสังกัดสำนักงานการปฏิรูปที่ดินเพื่อเกษตรกรรมในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ และกฎหมายอื่น ๆ ที่เกี่ยวข้อง(๓) พิจารณาเปิดเผย หรือไม่เปิดเผยข้อมูลข่าวสารตามมาตรา ๑๕ มาตรา ๑๖และพิจารณาตามมาตรา ๑๗ แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้สอดคล้องกับกฎหมายอื่น ๆ ที่เกี่ยวข้อง(๔) พิจารณาข้อมูลข่าวสารตามมาตรา ๒๖แห่งพระราชบัญญัติข้อมูลข่าวสารของราชการ พ.ศ. ๒๕๔๐ (เอกสารประวัติศาสตร์)ในการส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐ(๕) ให้คำแนะนำหรือเสนอความเห็นเกี่ยวกับปรับปรุงและเชื่อมโยงข้อมูลข่าวสารของราชการกับหน่วยงานของรัฐและเอกชน(๖)พิจารณาวินิจฉัยกรณีที่มีปัญหาและอุปสรรคเกี่ยวกับการปฏิบัติตามพระราชบัญญัติข้อมูลข่าวสารพ.ศ. ๒๕๔๐ หรือระเบียบว่าด้วยการรักษาความลับของทางราชการ พ.ศ. ๒๕๔๔ในส่วนที่เกี่ยวกับสำนักงานการปฏิรูปที่ดินเพื่อเกษตรกรรม(๗) แจ้งให้หน่วยงานต่าง ๆ ในสำนักงานการปฏิรูปที่ดินเพื่อเกษตรกรรมให้ความร่วมมือเพื่อดำเนินการใด ๆ ที่เกี่ยวกับการปฏิบัติตามพระราชบัญญัติข้อมูลข่าวสารพ.ศ. ๒๕๔๐ หรือระเบียบว่าด้วยการรักษาความลับของทางราชการ พ.ศ. ๒๕๔๔ให้เป็นไปด้วยความเรียบร้อย(๘) แต่งตั้งคณะอนุกรรมการหรือคณะทำงานเพื่อช่วยปฏิบัติงานในเรื่องใด ๆ ที่สอดคล้องและสนับสนุนการปฏิบัติตามพระราชบัญญัติข้อมูลข่าวสาร พ.ศ. ๒๕๔๐ หรือระเบียบว่าด้วยการรักษาความลับของทางราชการพ.ศ. ๒๕๔๔ ตามความเหมาะสม พร้อมทั้งมอบหมายอำนาจหน้าที่ให้แก่คณะอนุกรรมการหรือคณะทำงานดังกล่าวได้ตามความเหมาะสม(๙) ดำเนินการเรื่องอื่นใดตามที่เลขาธิการมอบหมายข้อ ๘ การประชุมคณะกรรมการต้องมีคณะกรรมการมาประชุมไม่น้อยกว่ากึ่งหนึ่งของคณะกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจมาประชุมได้ให้กรรมการซึ่งมาประชุมเลือกกรรมการคนหนึ่งเพื่อเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้นำความในข้อ ๘มาให้บังคับกับการประชุมกับคณะอนุกรรมการหรือคณะทำงานที่คณะกรรมการแต่งตั้งโดยอนุโลมหมวด ๒การจัดข้อมูลข่าวสารของราชการ ข้อ ๑๐ ให้หน่วยงานที่ให้บริการรู้ข้อมูลข่าวสารของราชการจัดแยกประเภทข้อมูลข่าวสารที่อยู่ในความครอบครองหรือความควบคุมดูแลให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐โดยมีรายละเอียดเพียงพอที่ประชาชนสามารถค้นข้อมูลข่าวสารได้เองข้อ ๑๑ ให้หน่วยงานในสังกัดจัดแยกประเภทข้อมูลข่าวสารที่อยู่ในครอบครอง หรือควบคุมดูแลโดยให้แยกประเภทข้อมูลข่าวสารตามพระราชบัญญัติข้อมูลข่าวสาร พ.ศ. ๒๕๔๐ ดังนี้(๑) ข้อมูลข่าวสารของราชการที่ลงพิมพ์ในราชกิจจานุเบกษา ตามมาตรา ๗(๒) ข้อมูลข่าวสารของราชการที่จัดไว้ให้ประชาชนเข้าตรวจดูได้ตามมาตรา ๙(๓) ข้อมูลข่าวสารอื่น ตามมาตรา ๑๑การจัดแยกข้อมูลข่าวสารของราชการตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้ ตามมาตรา ๑๔ หรือเป็นข้อมูลข่าวสารที่อาจมีคำสั่งมิให้เปิดเผยตามมาตรา ๑๕ แห่งพระราชบัญญัติข้อมูลข่าวสารของราชการพ.ศ. ๒๕๔๐ หรือไม่ด้วยให้หน่วยงานในสังกัดจัดส่งข้อมูลข่าวสารตาม (๑) และ (๒)ไปยังหน่วยงานที่ให้บริการข้อมูลข่าวสารเพื่อพิจารณาดำเนินการในส่วนที่เกี่ยวข้องตามพระราชบัญญัติข้อมูลข่าวสารของราชการพ.ศ. ๒๕๔๐ข้อ ๑๒ ในการดำเนินงานตามข้อ ๑๑ให้หน่วยงานในสังกัดจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินการดังกล่าวให้เป็นไปด้วยความเรียบร้อย และทันสมัยอยู่เสมอหมวด ๓วิธีการปฏิบัติต่อข้อมูลข่าวสารลับ ข้อ ๑๓ การปฏิบัติต่อข้อมูลข่าวสารลับมิให้รั่วไหลและการเปิดเผยข้อมูลข่าวสารลับของสำนักงานการปฏิรูปที่ดินเพื่อเกษตรกรรมให้ปฏิบัติตามระเบียบว่าด้วยการรักษาความลับของทางราชการ พ.ศ. ๒๕๔๔ และกฎหมายหรือระเบียบอื่น ๆ ที่เกี่ยวข้องโดยเคร่งครัดให้สำนักงานการปฏิรูปที่ดินเพื่อเกษตรกรรม จัดทำระเบียบ คำสั่งประกาศ หรือหลักปฏิบัติอื่นใดสอดคล้องกับระเบียบว่าด้วยการรักษาความลับของทางราชการ พ.ศ. ๒๕๔๔ และกฎหมายหรือระเบียบอื่น ๆ ที่เกี่ยวข้องได้ตามความเหมาะสมหมวด ๔การขอข้อมูลข่าวสารของราชการและการอนุญาต ข้อ ๑๔ ผู้ใดประสงค์จะเข้าตรวจหรือขอสำเนา หรือขอสำเนาที่มีคำรับรองถูกต้อง ของข้อมูลข่าวสารให้ยื่นคำขอเป็นหนังสือตามแบบคำขอท้ายระเบียบนี้ต่อเจ้าหน้าที่ของหน่วยงานที่ให้บริการข้อมูลข่าวสารของราชการหรือยื่นต่อหน่วยงานในสังกัดที่ครอบครองหรือควบคุมดูแลข้อมูลข่าวสาร นั้นในกรณีการขอข้อมูลข่าวสารจากหน่วยงานในสังกัดโดยตรงให้หน่วยงานในสังกัดที่ให้ข้อมูลข่าวสารแจ้งการขอข้อมูลข่าวสารให้หน่วยงานที่ให้บริการข้อมูลข่าวสารทราบด้วยเพื่อรวบรวมและจัดทำรายงานประจำปี รายงานต่อคณะกรรมการข้อมูลข่าวสารของราชการสำนักปลัดสำนักนายกรัฐมนตรี และกระทรวงเกษตรและสหกรณ์ทราบต่อไปให้เจ้าหน้าที่ผู้รับคำขอตรวจสอบว่าข้อมูลข่าวสารของราชการตามคำขอนั้นเป็นข้อมูลข่าวสารของราชการที่อยู่ในความครอบครองหรือดูแลของหน่วยงานที่ให้บริการข้อมูลข่าวสารหรือหน่วยงานในสังกัดอื่น และให้ดำเนินการดังต่อไปนี้(๑) ในกรณีที่ข้อมูลข่าวสารของราชการอยู่ในความครอบครองหรือควบคุมดูแลของหน่วยงานที่ให้บริการข้อมูลข่าวสารให้เสนอเรื่องต่อบุคคลตามข้อ ๑๕ (๑) เพื่อพิจารณา(๒)ในกรณีที่ข้อมูลข่าวสารของราชการอยู่ในความครอบครองหรือควบคุมดูแลของหน่วยงานในสังกัดให้ประสานงานไปยังหน่วยงานดังกล่าว เพื่อดำเนินการให้บุคคลผู้มีอำนาจอนุญาตตามข้อ๑๕ (๒) เพื่อพิจารณาข้อ ๑๕ ให้บุคคลดังต่อไปนี้เป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสารของราชการ(๑) ผู้อำนวยการสำนักบริหารกลาง หรือผู้ได้รับมอบหมายสำหรับข้อมูลข่าวสาร ของราชการที่อยู่ในความครอบครองหรือควบคุมดูแลของหน่วยงานที่ให้บริการข้อมูลข่าวสารเว้นแต่ ข้อมูลข่าวสารของราชการนั้นเป็นข้อมูลข่าวสารลับหรือเป็นข้อมูลข่าวสารตามมาตรา ๑๕ แห่งพระราชบัญญัติข้อมูลข่าวสารของราชการ พ.ศ.๒๕๔๐ ให้ผู้อำนวยการสำนักบริหารกลาง ส.ป.ก. เป็นผู้พิจารณาอนุญาต(๒) หัวหน้าหน่วยงานในสังกัดหรือผู้ซึ่งหัวหน้าหน่วยงานในสังกัดมอบหมายสำหรับข้อมูลข่าวสารของราชการที่อยู่ในความครอบครองหรือควบคุมดูแลของหน่วยงานในสังกัดตนเว้นแต่ข้อมูลข่าวสารของราชการนั้นเป็นข้อมูลข่าวสารลับหรือเป็นข้อมูลข่าวสารตามมาตรา ๑๕ แห่งพระราชบัญญัติข้อมูลข่าวสารของราชการ พ.ศ.๒๕๔๐ให้ผู้ดำรงตำแหน่งหัวหน้าหน่วยงานในสังกัดที่ครอบครองหรือควบคุมดูแลข้อมูลข่าวสารนั้นเป็นผู้พิจารณาอนุญาต(๓) คณะกรรมการข้อมูลข่าวสารของราชการของสำนักงานการปฏิรูปที่ดินเพื่อเกษตรกรรม สำหรับข้อมูลข่าวสารทุกประเภทในกรณีที่ผู้มีอำนาจตาม (๑) และ (๒)ไม่อาจวินิจฉัยได้ว่าข้อมูลข่าวสารของราชการใดเป็นข้อมูลข่าวสารที่เปิดเผยได้หรือไม่ ให้เสนอเรื่องพร้อมความเห็นต่อคณะกรรมการตาม (๓) เพื่อพิจารณาวินิจฉัยข้อ ๑๖ ในกรณีที่ผู้มีอำนาจอนุญาตตามข้อ ๑๕ (๑)หรือ ๑๕ (๒) มีคำสั่งอนุญาตตามคำขอ ให้ผู้ยื่นคำขอตรวจดูหรือรับสำเนาข้อมูลข่าวสารของราชการนั้น ณหน่วยงานที่ให้บริการข้อมูลข่าวสารของราชการหรือที่หน่วยงานในสังกัดที่ครอบครองหรือควบคุมข้อมูลข่าวสาร นั้นในกรณีที่ข้อมูลข่าวสารของราชการอยู่ในความครอบครองหรือควบคุมดูแลของหน่วยงานในสังกัดใดหากหน่วยงานที่ให้บริการข้อมูลข่าวสารร้องขอให้หน่วยงานในสังกัดจัดส่งข้อมูลข่าวสารหรือสำเนาข้อมูลข่าวสารให้แก่หน่วยงานที่ให้บริการข้อมูลข่าวสารเพื่อให้ผู้ยื่นคำขอตรวจ หรือรับสำเนาข้อมูลข่าวสาร นั้นข้อ ๑๗ ในกรณีผู้มีอำนาจอนุญาตตามข้อ ๑๕ มีคำสั่งไม่เปิดเผยข้อมูลข่าวสารของราชการให้แจ้งคำสั่งพร้อมเหตุผลให้ผู้ยื่นคำขอทราบและแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารตามมาตรา๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๘ ข้อมูลข่าวสารของราชการใดหากมีกฎหมายระเบียบ ประกาศ คำสั่ง หรือมติคณะรัฐมนตรีกำหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษให้ปฏิบัติตามกฎหมาย ระเบียบ ประกาศ คำสั่ง หรือมติคณะรัฐมนตรีดังกล่าวด้วยหมวด ๕การบริการข้อมูลข่าวสารของราชการ ข้อ ๑๙ ให้หน่วยงานที่ให้บริการข้อมูลข่าวสารมีหน้าที่ให้บริการข้อมูลตามระเบียบนี้ และประสานงานกับหน่วยงานในสังกัดเพื่อประโยชน์ในการปฏิบัติตามระเบียบนี้ รวมทั้งมีอำนาจ และหน้าที่ดำเนินการดังนี้(๑) รวบรวมข้อมูลข่าวสารที่ถูกต้อง ทันสมัย และที่เปิดเผยได้ ไว้เพื่อให้บริการ(๒) อำนวยความสะดวกและให้คำแนะนำแก่ผู้ยื่นคำขอ(๓)ข้อมูลข่าวสารใดที่ไม่สามารถเปิดเผยได้ให้แจ้งผู้ยื่นคำขอทราบพร้อมเหตุผล(๔)ประสานงานกับหน่วยงานที่เกี่ยวข้องเพื่ออำนวยความสะดวกในการให้ข้อมูลข่าวสาร(๕) กำหนดหลักเกณฑ์วิธีปฏิบัติในการขอข้อมูลข่าวสารข้อ ๒๐ เมื่อมีผู้มาติดต่อขอข้อมูลข่าวสารด้วยตนเองที่หน่วยงานที่ให้บริการข้อมูลข่าวสารให้ผู้ยื่นคำขอกรอกแบบการขอใช้บริการข้อมูลข่าวสารตามแบบท้ายระเบียบนี้หากผู้ยื่นคำขอไม่ประสงค์จะกรอกแบบดังกล่าว ให้เจ้าหน้าที่ของหน่วยงานที่ให้บริการข้อมูลข่าวสารเป็นผู้ดำเนินการกรอกแบบการขอใช้บริการข้อมูลข่าวสารแทนและให้ผู้ยื่นคำขอลงนามก่อนนำเสนอผู้อำนวยการสำนักบริหารกลางหรือผู้ได้รับมอบหมายพิจารณาดำเนินการต่อไปกรณีผู้มาติดต่อขอข้อมูลข่าวสารด้วยตนเองที่หน่วยงานในสังกัดให้ผู้ยื่นคำขอกรอกแบบการขอใช้บริการข้อมูลข่าวสารตามแบบท้ายระเบียบนี้หากผู้ยื่นคำขอไม่ประสงค์จะกรอกแบบดังกล่าวให้เจ้าหน้าที่ของหน่วยงานในสังกัดเป็นผู้ดำเนินการกรอกแบบการขอใช้บริการข้อมูลข่าวสารแทนและให้ผู้ยื่นคำขอลงนามก่อนนำเสนอหัวหน้าหน่วยงานในสังกัดหรือผู้ได้รับมอบหมายพิจารณาดำเนินการต่อไปในกรณีการขอข้อมูลข่าวสารทางโทรศัพท์ โทรสารหรือวิธีการอื่นใดนอกจากการติดต่อด้วยตนเองตามวรรคแรกและวรรคสองให้เจ้าหน้าที่ของหน่วยงานที่ให้บริการข้อมูลข่าวสารหรือเจ้าหน้าที่ของหน่วยงานในสังกัดเป็นผู้ดำเนินการกรอกแบบการขอใช้บริการข้อมูลข่าวสารตามแบบท้ายระเบียบนี้และให้หมายเหตุไว้ด้วยว่าเป็นการขอโดยวิธีใดแล้วนำเสนอผู้มีอำนาจตามวรรคแรกหรือวรรคสองพิจารณาดำเนินการต่อไปข้อ ๒๑ ในการดำเนินการตามข้อ ๒๐ให้หน่วยงานที่ให้บริการข้อมูลข่าวสารและหน่วยงานในสังกัดจัดเก็บสถิติผู้มาติดต่อขอข้อมูลข่าวสารทุกกรณีและให้หน่วยงานในสังกัดจัดส่งสถิติดังกล่าวพร้อมสำเนาแบบการขอใช้บริการข้อมูลข่าวสารให้แก่หน่วยงานที่ให้บริการข้อมูลข่าวสารภายในเดือนกันยายนของทุกปีและให้หน่วยงานที่ให้บริการข้อมูลข่าวสารรวบรวมสถิติของผู้มาติดต่อขอข้อมูลข่าวสารทั้งหมดรายงานต่อคณะกรรมการข้อมูลข่าวสารของราชการสำนักงานปลัดสำนักนายกรัฐมนตรีและกระทรวงเกษตรและสหกรณ์ต่อไปข้อ ๒๒ ให้หน่วยงานที่ให้บริการข้อมูลข่าวสารหรือหน่วยงานในสังกัดดำเนินการ ในการให้ข้อมูลข่าวสาร ดังนี้(๑)ให้ข้อมูลข่าวสารที่เปิดเผยได้ตามที่กำหนดในพระราชบัญญัติข้อมูลข่าวสาร ของราชการพ.ศ. ๒๕๔๐ แก่ผู้ยื่นคำขอโดยแจ้งให้ผู้ยื่นคำขอมาลงนามเพื่อรับเอกสารที่ร้องขอโดยเร็ว(๒) ในกรณีที่ข้อมูลข่าวสารใดที่หน่วยงานที่ให้บริการข้อมูลข่าวสารหรือหน่วยงาน ในสังกัดไม่สามารถใช้ดุลพินิจพิจารณาได้ว่าจะเปิดเผยได้หรือไม่ให้ส่งข้อมูลข่าวสารนั้นเสนอคณะกรรมการข้อมูลข่าวสารของราชการของสำนักงานการปฏิรูปที่ดินเพื่อเกษตรกรรมเพื่อพิจารณาวินิจฉัยว่าสามารถเปิดเผยได้หรือไม่(๓) อำนวยความสะดวกและหรือประสานงานกับหน่วยงานในสังกัดที่เกี่ยวข้องเพื่อขอข้อมูลข่าวสารในกรณีที่ไม่มีข้อมูลข่าวสารอยู่ที่หน่วยงานนั้นข้อ ๒๓ ให้หน่วยงานในสังกัดที่เป็นเจ้าของข้อมูลข่าวสารหรือครอบครองหรือควบคุมดูแลข้อมูลข่าวสารจะต้องปฏิบัติและให้ความร่วมมือในการให้ข้อมูลข่าวสารกับหน่วยงานที่ให้บริการข้อมูลข่าวสารเพื่อปฏิบัติให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๒๔ ในกรณีผู้ยื่นคำขอข้อมูลข่าวสารประสงค์ให้รับรองสำเนาถูกต้องของข้อมูลข่าวสารให้เจ้าหน้าที่ของหน่วยงานที่ให้บริการข้อมูลข่าวสารหรือหน่วยงานในสังกัดที่เป็นเจ้าของข้อมูลข่าวสารตั้งแต่ระดับผู้อำนวยการกลุ่มหรือเทียบเท่าขึ้นไป เป็นผู้ลงนามรับรองสำเนาถูกต้องข้อ ๒๕ การเรียกเก็บค่าธรรมเนียมการยกเว้นค่าธรรมเนียมหรือการลดอัตราค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ และอัตราแนบท้ายระเบียบนี้ให้หน่วยงานที่ให้บริการข้อมูลข่าวสารหรือหน่วยงานในสังกัดเมื่อรับคำขอและค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของสำนักงานการปฏิรูปที่ดินเพื่อเกษตรกรรมไว้แล้วให้นำส่งค่าธรรมเนียมดังกล่าวให้แก่กลุ่มการเงิน สำนักบริหารกลางหรือกลุ่มการเงินบัญชีและจัดเก็บผลประโยชน์ สำหรับกรณีหน่วยงานในภูมิภาคตามหลักเกณฑ์ และวิธีการที่สำนักบริหารกลางกำหนด เพื่อนำส่งเป็นรายได้แผ่นดินหมวด ๖สถานที่บริการข้อมูลข่าวสาร ข้อ ๒๖ ให้มีสถานที่บริการข้อมูลข่าวสารให้แก่หน่วยงานและประชาชนที่มาติดต่อขอรับ ศึกษา ค้นคว้า ข้อมูลข่าวสารของราชการหรือให้คำแนะนำในการติดต่อกับหน่วยงานของรัฐ ดังนี้ส่วนกลางให้ศูนย์ข้อมูลข่าวสารสำนักงานการปฏิรูปที่ดินเพื่อเกษตรกรรม เป็นศูนย์กลางการรับเรื่องและให้บริการข้อมูลข่าวสารโดยเป็นสถานที่ติดต่อสอบถามและรับคำขอจากผู้มาติดต่อขอข้อมูลข่าวสารส่วนภูมิภาค ให้จัดสถานที่บริการข้อมูลข่าวสารของราชการ ณสำนักงานการปฏิรูปที่ดินจังหวัดต่าง ๆข้อ ๒๗ ให้กลุ่มประชาสัมพันธ์และเผยแพร่สำนักบริหารกลางเป็นหน่วยงานดูแลศูนย์ข้อมูลข่าวสารสำนักงานการปฏิรูปที่ดินเพื่อเกษตรกรรม มีหน้าที่ ดังต่อไปนี้(๑) แนะนำ กำกับ ดูแลการให้บริการข้อมูลข่าวสารของสำนักงานการปฏิรูปที่ดินเพื่อเกษตรกรรม และดำเนินการกรอกแบบการขอใช้บริการข้อมูลข่าวสาร(๒) ตรวจสอบบัตรประจำตัวประชาชนหรือบัตรแสดงตนที่ทางราชการออกให้ของผู้มาติดต่อขอข้อมูลข่าวสารให้ตรงกับการกรอกข้อความในแบบการขอใช้บริการข้อมูลข่าวสาร(๓) จัดให้มีแบบการขอใช้บริการข้อมูลข่าวสารสำหรับผู้มาติดต่อขอข้อมูลข่าวสารโดยจัดบริการไว้ที่ศูนย์ข้อมูลข่าวสารของราชการของสำนักงานการปฏิรูปที่ดินเพื่อเกษตรกรรมบทเฉพาะกาล ข้อ ๒๘ การใดที่อยู่ในระหว่างดำเนินการและยังไม่แล้วเสร็จในวันที่ระเบียบฉบับนี้ใช้บังคับให้ดำเนินการต่อไปจนกว่าจะดำเนินการแล้วเสร็จหรือจนกว่าจะสามารถดำเนินการตามระเบียบนี้ได้ประกาศณ วันที่ ๒๗ ตุลาคม พ.ศ. ๒๕๕๗วีระชัยนาควิบูลย์วงศ์เลขาธิการสำนักงานการปฏิรูปที่ดินเพื่อเกษตรกรรม[เอกสารแนบท้าย]๑. หลักเกณฑ์และอัตราเกี่ยวกับค่าธรรมเนียมการขอสำเนาหรือสำเนาที่มีคำรับรองถูกต้องของข้อมูลข่าวสารของราชการของสำนักงานการปฏิรูปที่ดินเพื่อเกษตรกรรม(ดูข้อมูลจากภาพกฎหมาย)ปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๑/๑๑ ธันวาคม ๒๕๕๗